મહર્ષિ દયાનંદ સરસ્વતી શ્રીમદ ભાગવત સહિતનાં બધાં જ પુરાણો, ઉપ-પુરાણો તથા મોટા ભાગના સ્મૃતિગ્રંથોને વેદવિરુધ્ધ ગણે છે. તેમના મત મુજબ આ બધા ગ્રંથો કપોળ-કલ્પિત અને અંધશ્રદ્ધા, વહેમ તથા કુરિવાજોને આધાર આપનાર કથાનકોથી ભરેલાં છે. જેથી પ્રજાને સંગઠિત, બહાદુર, પુરુષાર્થ આધારિત અને દેશભક્ત બનાવવાને બદલે ભીરુ, અનેક દેવોની પૂજાના આદેશોથી મૂંઝાયેલી, નસીબ આધારિત તેમજ અનેક વર્ણ, વર્ગ અને સંપ્રદાયમાં વહેંચાઈને નબળી બનાવનાર છે. તેથી તેઓ પાછળથી રચાયેલા આ બધા ગ્રંથોને માન્ય ગ્રંથો ગણતા નથી.